CELEX: 31993R1967
Language: el
Date: 1993-07-19 00:00:00
Title: ΚΑΝΟΝΙΣΜΟΣ (ΕΟΚ) αριθ. 1967/93 ΤΟΥ ΣΥΜΒΟΥΛΙΟΥ της 19ης Ιουλίου 1993 περί παρατάσεως της ισχύος του προσωρινού δασμού αντιντάμπινγκ που έχει επιβληθεί στις εισαγωγές ορισμένων ηλεκτρονικών ζυγών καταγωγής Σιγκαπούρης και Δημοκρατίας της Κορέας

Avis juridique important

|

31993R1967

ΚΑΝΟΝΙΣΜΟΣ (ΕΟΚ) αριθ. 1967/93 ΤΟΥ ΣΥΜΒΟΥΛΙΟΥ της 19ης Ιουλίου 1993 περί παρατάσεως της ισχύος του προσωρινού δασμού αντιντάμπινγκ που έχει επιβληθεί στις εισαγωγές ορισμένων ηλεκτρονικών ζυγών καταγωγής Σιγκαπούρης και Δημοκρατίας της Κορέας  

Επίσημη Εφημερίδα αριθ. L 179 της 22/07/1993 σ. 0001 - 0001

ΚΑΝΟΝΙΣΜΟΣ (ΕΟΚ) αριθ. 1967/93 ΤΟΥ ΣΥΜΒΟΥΛΙΟΥ της 19ης Ιουλίου 1993 περί παρατάσεως της ισχύος του προσωρινού δασμού αντιντάμπινγκ που έχει επιβληθεί στις εισαγωγές ορισμένων ηλεκτρονικών ζυγών καταγωγής Σιγκαπούρης και Δημοκρατίας της ΚορέαςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2423/88 του Συμβουλίου της 11ης Ιουλίου 1988 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), και ιδίως το άρθρο 11,  την πρόταση της Επιτροπής,  Εκτιμώντας ότι:  με τον κανονισμό (ΕΟΚ) αριθ. 1103/93 της Επιτροπής (2), έχει υποβληθεί προσωρινός δασμός αντιντάμπινγκ στις εισαγωγές ορισμένων ηλεκτρονικών ζυγών καταγωγής Σιγκαπούρης και Δημοκρατίας της Κορέας- ότι η εξέταση των πραγματικών περιστατικών δεν έχει ακόμη ολοκληρωθεί και ότι η Επιτροπή έχει ενημερώσει τους εξαγωγείς που είναι γνωστό ότι ενδιαφέρονται, σχετικά με την πρόθεσή της να προτείνει την παράταση της ισχύος του προσωρινού δασμού για μια  επιπλέον περίοδο δύο μηνών- ότι οι εξαγωγείς δεν εξέφρασαν καμία αντίρρηση,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η ισχύς του προσωρινού δασμού αντιντάμπινγκ που έχει επιβληθεί στις εισαγωγές ορισμένων ηλεκτρονικών ζυγών καταγωγής Σιγκαπούρης και Δημοκρατίας της Κορέας με τον κανονισμό (ΕΟΚ) αριθ. 1103/93, παρατείνεται για περίοδο δύο μηνών. Ο δασμός αυτός  παύει να ισχύει αν, μετά τη λήξη της εν λόγω περιόδου, το Συμβούλιο θεσπίσει οριστικά μέτρα ή περατωθεί η διαδικασία, βάσει του άρθρου 9 του κανονισμού (ΕΟΚ) αριθ. 2423/88.  Άρθρο 2  Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 19 Ιουλίου 1993.  Για το Συμβούλιο Ο Πρόεδρος W. CLAES (1) ΕΕ αριθ. L 209 της 2. 8. 1988, σ. 1.  (2) ΕΕ αριθ. L 112 της 6. 5. 1993, σ. 20.